SYNTEC:คาดกำไร Q459 ยังสูงเด่นปรับประมาณการเพิ่มขึ้นอีกแนะนำถือ
SYNTEC:คาดกำไร Q459 ยังสูงเด่นปรับประมาณการเพิ่มขึ้นอีกแนะนำถือ 
11 ม.ค. 2560

บล.เมย์แบงก์ กิมเอ็ง ระบุในบทวิเคราะห์วันนี้(11ม.ค. 59) ว่า แนวโน้มผลประกอบการ บริษัท ซินเท็ค คอนสตรัคชั่น จำกัด (มหาชน)หรือ SYNTEC ในไตรมาส4/59 จะยังเด่นต่อเนื่อง  เราประเมินกำไรจะสูง 233 ล้านบาท ชะลอตัวลงจากไตรมาสก่อน 16%QoQ ซึ่งเป็นไตรมาสที่กำไรทำ New High 
ในขณะที่ปรับเพิ่มขึ้นจากปีก่อน 18%เทียบช่วงเดียวกนของปีก่อน  ได้แรงหนุนสำคัญ จากอัตรากำไรขั้นต้นที่คาดจะยังอยู่ในระดับสูงเท่ากับ 21.6% เทียบกับ 21.8% ในไตรมาสก่อน และ 11.8% ในปีก่อน  เนื่องจากไตรมาสนี้ยังมีโครงการที่แล้วเสร็จต่อเนื่อง และ สามารถทำต้นทุนได้ต่ำกว่าประมาณการ จึงมีการบวกกลับมาเป็นกำไรต่อเนื่อง 
ยอดรับรู้รายได้จากงานก่อสร้างอาคาร และ Service Apartment ในไตรมาสสี่คาดจะชะลอตัวลงเหลือ 1,921 ล้านบาท (-7%QoQ, -3%เทียบช่วงเดียวกนของปีก่อน)  รวมแล้วปี 2559 จะเป็นปีที่ SYNTEC มีผลประกอบการที่โดดเด่น และ ทำสถิติสูงสุดใหม่  คาดจะมียอดรับรู้รายได้เท่ากับ 7,538 ล้านบาท เติบโต 5%เทียบช่วงเดียวกนของปีก่อนในขณะที่กำไรจะสูงถึง 940 ล้านบาท เติบโต 47%เทียบช่วงเดียวกนของปีก่อน
สร้างมาตรฐานกำไรที่ยกขึ้น 160-180 ล้านต่อไตรมาส  ปรับประมาณการขึ้นอีก :  SYNTEC ได้งานใหม่ในปี 2559 ทั้งหมด 18 โครงการ มูลค่าสูงถึง 8.5 พันล้านบาท  มากกว่าเป้าหมายที่ตั้งไว้เท่ากับ 7 พันล้านบาท  และ ยังมีอีก 2-3 โครงการมูลค่าประมาณ 1.5-2 พันล้านบาท ที่เซ็นสัญญาไม่ทันในช่วงสิ้นปี ยกมาเซ็นสัญญาในไตรมาสแรกปี 2560  ปัจจุบันมีงานในมือสูงประมาณ 1.35 หมื่นล้านบาท  สามารถรองรับรายได้เกือบ 2 ปี 
แม้ว่าการเปิดตัวคอนโดมิเนี่ยมในปี 2559 จะซบเซาแต่ SYNTEC สามารถที่จะได้งานอย่างต่อเนื่อง  จากประสิทธิภาพการทำงานของ SYNTEC ที่สูง ทำให้ลูกค้าไว้วางใจ  แนวโน้มปี 2560 จะมีการเปิดโครงการมากขึ้น คาดจะทำให้ SYNTEC ยังได้งานใหม่ต่อเนื่อง  และ ด้วยประสิทธิภาพการทำงานที่ดีขึ้น คาดฐานกำไรต่อไตรมาสของ SYNTEC จะยกระดับขึ้นเป็น 160-180 ล้านบาท 
ปรับประมาณการเพิ่มขึ้นอีก แต่ประมาณการของเรายังเป็นแบบอนุรักษ์นิยม ประเมินกำไรปี 2560 เท่ากับ 718 ล้านบาท ติดลบจากปีก่อน 24%เทียบช่วงเดียวกนของปีก่อนประเมินราคาเป้าหมายปี 2560 เท่ากับ 5.8 บาท  บนฐาน Forward P/E + 1SD = 13 เท่า เพิ่มขึ้นจากเดิม 4.70 บาก จากประมาณการที่ปรับขึ้น  ราคาหุ้นปัจจุบันอัพไซด์เริ่มจำกัดหลังปรับขึ้นแรง  เราลดเกรดเหลือ ถือ จาก TRADING BUY